[bookmark: _Hlk197589367]Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Истражувачка Репортерска Лабораторија-ИРЛ Скопје, преку Деница Чадиковска, поднесена против Министерство за правда, по предметот Барање за пристап до информации од јавен карактер, на  24.09.2026 година, го донесе следното:
Р Е Ш Е Н И Е

СЕ ЗАПИРА постапката по Жалбата изјавена од Истражувачка Репортерска Лабораторија-ИРЛ Скопје, преку Деница Чадиковска, поднесена против Министерство за правда, по предметот Барање за пристап до информации од јавен карактер, заведена во Агенцијата со бр.08-326 на 22.09.2026 година,  поради тоа што Жалбата се смета за повлечена.

О Б Р А З Л О Ж Е Н И Е

Истражувачка Репортерска Лабораторија-ИРЛ Скопје, преку Деница Чадиковска, на 20.08.2026 година поднело Барање за пристап до информации од јавен карактер до Министерство за правда, со кое побарало по  е-маил да се достави фотокопија од следната  информација: 
„ Копии од сите решенија издадени на правното лице ТИТАН УСЈЕ АД Скопје со матичен број 4053397 со кои се потврдува јавнит интерес за дадена донација“.
Имателот на информации на ова Барање не одговорил во законски предвидениот рок, поради што Барателот на информацијата, во законски предвидениот рок, поднел Жалба заведена во Агенцијата со бр.08-326 на 22.09.2026 година. 
Агенцијата по електронски пат, со допис бр.08-326 од 22.09.2026 година ја препрати Жалбата до Имателот на информации и побара во рок од седум (7) дена да се произнесе по истата и до Агенцијата да ги достави сите списи во врска со предметот.
	Барателот на информации по мејл  на 24.09.2026 година, достави електронски допис со кој ја извести Агенцијата „ Ги повлекувам двете жалби. Одговорот ни бил испратен по пошта, а потоа ни беше доставен  електронски согласно нашето оригинално барање“.    
Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка ЈА ЗАПРЕ ПОСТАПКАТА по  Жалбата, поради тоа што Барателот истата ја повлекол пред донесување на управен акт од второстепениот орган.
 Согласно  погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.


 						   Директор,
                                                                                                                     Петар Гајдов

